
 ధీరజ అప్పటికే గురిచూసి అతన్ని కాల్చింది. ఈసారి ఆమె గురి తప్పలేదు, అతని చేతిలో వున్న పిష్టల్ ఎగిరి అవతల పడింది!

 దిక్కుతోచని స్థితిలో అతను చెట్టు పక్కకు తప్పుకున్నాడు.

 అదే అదనుగా ధీరజ మరి రెండు కాట్రిడ్జెస్ ను గన్ లో లోడ్ చేసింది.

 అధికారి దగ్గరకు పరుగుపరుగున వచ్చింది.

 అతనికి తన భుజాన్ని ఊతఇస్తూ జీపు దగ్గరకు నడిపించింది.

 ఆ క్షణంలో అతను తమను అడ్డగించకుండా, ఒక్క అడుగు కూడా ముందుకు వేయకుండా వుండడం కోసం హెచ్చరికగా ఒక రౌండ్ గాలిలోకి కాల్చింది ధీరజ.

 అతను ఆ షాక్ నుంచి తేరుకుని మరల వాళ్ళను అటాక్ చేసే లోపే ధీరజ అధికారిని జీపులోకి చేర్చి స్టీరింగ్ అందుకుంది.

 దుమ్ము లేపుకుంటూ బర్రున కదలింది జీపు. వెనుక నుంచి ఎంత వేగంగా పరిగెత్తినా అందుకోలేనంత దూరం అప్పటికే వెళ్ళిపోయింది జీపు.

 దాని వెనుక F/R బోర్డు వెక్కిరిస్తున్నది.

 అప్పటి వరకు తన ముఖానికి వున్న మాస్క్ ను, నల్ల కళ్ళద్దాలను ఆవేశంగా తీసి విసిరికొట్టాడు రవితేజ.

 ఒక్క ఆడది ఆదుకోవడంతో అతను తప్పించుకుపోయాడు.

 తన ప్లాన్ అంతా చెడిపోయింది...

 ఆ ప్రాంతాన్ని మరొకసారి క్షుణ్ణంగా గాలించాడు రవితేజ.

 పొదలో రక్తపు మరకలు కనిపించాయి. అంటే ఆ వ్యక్తికి బలమైన గాయం అయివుండాలి! వెంటనే తన కోటు జేబులో వున్న చిన్న సీసాను తీసి నేలమీద అప్పుడప్పుడే ఇంకుతున్న నెత్తురు బొట్టులను దానిలోకి ఎక్కించాడు రవితేజ. 

 అతని కళ్ళు ఇప్పుడు మరల మెరిసాయి. తన ప్రయత్నం వృధా కాలేదు!

 ధీరజ కూర్చున్న చోట కలర్ ఫోటో ఒకటి పడివుంది! వెంటనే వంగి అందుకున్నాడు రవితేజ.

 "రిమార్కబుల్! ఫెంటాష్టిక్!" ఫోటోను మార్చి మార్చి చూస్తూ ఉత్సాహంగా అనుకున్నాడు రవితేజ.

 ఆ ఫోటో మాజీ ప్రధాని అమరేంద్రకు పి.ఎస్.ఓ గా వున్న పోలీస్ ఆఫీసరు రాణా ప్రతాప్ ది...!

 అంటే, ఆ అమ్మాయి ఈ ఫోటోను కావాలనే ఇక్కడ వదలి పెట్టినట్టా? లేక ఆమె వద్ద నుంచి జారిపడిపోయినట్టా?

 ఫోటోలో వున్న రాణాప్రతాప్ కు, ఆమెకు సంబంధం ఏమిటి?

 ఆమె ఆగ్రూప్ లో ఎందుకు వుంది? ఆమె వివరాలు ఏమిటి? ఇత్యాది ప్రశ్నలు అతని ఆలోచనలను గజిబిజి చేస్తున్నాయి.

 ఏది ఏమైనా, కొంతలో కొంత తన వ్యూహం ఫలించింది. కొన్ని ఫలితాలను తీసుకువచ్చింది తను మునుముందు ఇంకెన్ని సత్ఫలితాలను పొందగలడో!

 మోటారు సైకిల్ ను స్టాండ్ తీశాడు రవితేజ.

 ఆనంద్ తనను ఇంటర్వ్యూ చేయడానికి వస్తాడనుకున్నాడు. ఇప్పుడు వచ్చింది 'జగజ్యోతి' విలేకరి ఆనంద్ కాదా!

 లేక... అసలైన 'శ్రీ' అతడేనా?

 ఇంటర్వ్యూ విషయం అయ్యే వరకు దాన్ని అత్యంత గోప్యంగా వుంచమని తను వచ్చే ముందే ఫోనులో హెచ్చరించాడే!

 ఒకవేళ తామిద్దరి సంభాషణ 'శ్రీ' వినలేదు కదా! లేక మరెవ్వరైనా విని 'శ్రీ' కి చేరవేశారా?

 లేక ఆనందే 'శ్రీ' కి చేరవేసి తను తెలివిగా తప్పుకున్నాడా?

 లేక ఆనందే 'శ్రీ'...

 రవితేజ ఆలోచనలు సరిగ్గా అక్కడే కేంద్రీకృతమయ్యాయి.

 తను ముందు జాగ్రత్తగా అతని ఫోటోను తీయడం మంచిదయింది.

 అతనే నిజంగా ఆనంద్ అయితే అంతకన్నా కావలసిందేముంది! 

 నేరుగా 'జగజ్యోతి' పత్రికా కార్యాలయానికి ఫోన్ చేస్తే అక్కడ ఆనంద్ ఉన్నదీ లేనిదీ తెలుసుకోవడం ఏమంత కష్టం కాదు. ఆ తరువాత తన వద్ద వున్న కెమెరాలోని వ్యక్తి- ఆనంద్ ఒక్కరే అన్నది అవునో కాదో నిర్ధారణ చేసుకోవచ్చు.

 అంతే కాదు. పారిపోయిన వ్యక్తికి చాలా బలమైన గాయం అయింది. అతను తన దృష్టిని తప్పించుకుని పోలేదు. అతని బ్లడ్ శాంపుల్ కూడా తన దగ్గరే వుంది.

 అటు ఫోటో, ఇటు బ్లడ్ శాంపిల్ క్లూతో "శ్రీ" మిష్టరీని చేదించవచ్చునన్న నమ్మకం కలిగింది రవితేజకు.

 వెంటనే మోటార్ సైకిల్ ను స్టార్ట్ చేశాడు.


           * * *


 పాకిస్తాన్, ఇంటర్ సర్విసెస్ ఇంటిలిజెన్స్ (ఐ.ఎస్.ఐ.)కార్యాలయం, ఇస్లామాబాద్.

 ఐ.ఎస్.ఐ. డైరక్టరు సత్తార్ ఆ నివేదికలను ఆసాంతం పరిశీలించాడు.

 "ఎస్! ఐ యాం ప్రౌడ్ ఆఫ్ మై ఏజంట్స్! ఐ మష్ట్ షేర్ మై జాయ్ విత్ అవర్ ప్రైమ్ మినిష్టర్..." అతను అమితోత్సాహంతో స్వగతం అనుకున్నా, వాటిని కాస్తా అతని సబార్డినేట్స్ విననే విన్నాడు!

 డైరక్టరును అంత భావోద్వేగానికి గురిచేసిన విషయం ఏమై వుంటుంది? అతను తన ఏజెంట్లు పంపిన సమాచారానికే ఉబ్బి తబ్బిబ్బు అవుతున్నాడా? లేక భారతదేశం నుంచి కాశ్మీరును రాబట్టుకోవడానికి మరేదైనా కొత్త పథకాన్ని రూపొందించాడా? ఎవరి ఊహకు తగ్గట్టు వాళ్ళు ఆలోచనలోపడ్డారు. 

 dheeraja appatike gurichusi atanni kaalchindi. eesaari aame guri tappaledu, athani chetilo vunna pishtal egiri avatala padindi!

 dikkutochani sthitilo atanu chettu pakkaku tappukunnadu.

 adhe adanugaa dheeraja mari rendu cotridges nu gan loo lod chesindi.

 adhikari daggaraku paruguparuguna vachindi.

 ataniki tana bhujanni ootistuu jeepu daggaraku nadipinchindi.

 aa kshanamlo atanu tamanu addaginchakunda, okka adugu kuudaa munduku veyakunda vundadam kosam heccharikagaa oka round gaaliloki kaalchindi dheeraja.

 atanu aa shak nunchi terukuni marala vaallanu atac chese lope dheeraja adhikaarini jeepuloki cherchi steering andukundi.

 dummu lepukuntu barruna kadalindi jeepu. venuka nunchi entha vegamgaa parigettinaa andukolenanta dooram appatike vellipoyindi jeepu.

 daani venuka F/R bordu vekkiristunnadi.

 appati varaku tana mukhaniki vunna mask nu, nalla kalladdaalanu aavesamgaa teesi visirikottaadu raviteja.

 okka aadadi aadukovadamto atanu tappinchukupoyadu.

 tana plan antaa chedipoyindi...

 aa praantaanni marokasari kshunnamgaa galinchadu raviteja.

 podalo raktapu marakalu kanipinchaayi. ante aa vyaktiki balamaina gaayam ayivundaali! ventane tana kotu jebulo vunna chinna seesaanu teesi neelameeda appudappude inkutunna netturu bottulanu daaniloki ekkinchaadu raviteja. 

 athani kallu ippudu marala merisai. tana prayatnam vrudhaa kaaledu!

 dheeraja kuurchunna chota kalar photo okati padivundi! ventane vangi andukunnadu raviteja.

 "remarkable! fentashtic!" photonu marchi marchi chustuu utsaahamgaa anukunnadu raviteja.

 aa photo maji pradhaani amarendraku pi.es.oo gaa vunna polies aafisaru raanaa pratap dhi...!

 ante, aa ammai ee photonu kavalane ikkada vadali pettinatta? leka aame vadda nunchi jaripadipoyinatta?

 photolo vunna ranapratap ku, aameku sambandham emiti?

 aame agroop loo enduku vundi? aame vivaraalu emiti? ityaadi prasnalu athani aalochanalanu gajibiji chestunnayi.

 edhi emaina, kontalo kontha tana vyuham phalinchindi. konni phalitaalanu teesukuvachindi tanu munumundu inkenni satphalitaalanu pondagalado!

 motaru saikil nu stand teesaadu raviteja.

 anand tananu intervio cheyadaaniki vastaadanukunnaadu. ippudu vachindi 'jagajyoti' vilekari anand kaadaa!

 leka... asalaina 'shree' atadena?

 intervio vishayam ayye varaku daanni atyanta gopyamgaa vunchamani tanu vache munde phonulo hecharinchaade!

 okavela tamiddari sambhaashana 'shree' vinaledu kada! leka marevvaraina vini 'shree' ki cheravesara?

 leka aanande 'shree' ki cheravesi tanu telivigaa tappukunnada?

 leka aanande 'shree'...

 raviteja aalochanalu sarigga akkade kendreekrutamayyayi.

 tanu mundu jaagrattagaa athani photonu teeyadam manchidayindi.

 athane nijamgaa anand ayithe antakanna kaavalasindemundi! 

 nerugaa 'jagajyoti' patrika kaaryaalayaaniki fon cheste akkada anand unnadee lenidi telusukovadam emantha kashtam kaadu. aa taruvaata tana vadda vunna kemeraloni vyakti- anand okkare annadi avuno kaado nirdhaarana chesukovachhu.

 anthe kaadu. paaripoyina vyaktiki chala balamaina gaayam ayindi. atanu tana drushtini tappinchukuni poledu. athani blud sampul kuudaa tana daggare vundi.

 atu photo, itu blud sampil klutho "shree" mishtareeni chedinchavachunanna nammakam kaligindi ravitejaku.

 ventane motar saikil nu start cheshaadu.


           * * *


 pakistan, inter survises intiligens (ai.es.ai.)kaaryaalayam, islamabad.

 ai.es.ai. diraktaru sattar aa nivedikalanu aasaantam pariseelinchaadu.

 "es! ai yaam proud af mai agents! ai masht share mai jaay vith aver prime minishter..." atanu amitotsaahamto swagatam anukunna, vaatini kasta athani subardinates vinane vinnadu!

 diraktarunu anta bhavodveganiki gurichesina vishayam emai vuntundi? atanu tana agentlu pampina samacharanike ubbi tabbibbu avtunnada? leka bharatadesam nunchi kaasmeerunu rabattukovadaniki maredaina kotta pathakaanni roopondinchaadaa? evari oohaku taggattu vaallu aalochanalopaddaru. 